
PARLAMENTUL ROMÂNIEI

	  Comisia pentru agricultură, silvicultură, industrie alimentară şi servicii  specifice
	                                                                             Data,  02.06.2003

                                                                             Nr.24/222


 R A P O R T 
asupra proiectului de Lege privind producerea şi valorificarea legumelor, florilor şi plantelor ornamentale de seră

şi a propunerii legislative privind  producerea şi valorificarea legumelor, florilor şi plantelor ornamentale de seră


Comisia pentru agricultură, silvicultură, industrie alimentară şi servicii specifice a fost sesizată în fond, în conformitate cu prevederile art.89 din Regulamentul Camerei Deputaţilor, spre dezbatere şi avizare, cu proiectul de Lege privind producerea şi valorificarea legumelor, florilor şi plantelor ornamentale de seră, transmis cu adresa nr.308 din 12 mai 2003.

În baza aceluiaşi articol din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare cu propunerea legislativă privind  producerea şi valorificarea legumelor, florilor şi plantelor ornamentale de seră, transmisă cu adresa nr.144 din 4 martie 2003.

Potrivit art.66 alin.3 din Regulamentul Camerei Deputaţilor, comisia a întocmit un singur raport pentru ambele iniţiative legislative, având în vedere că acestea au acelaşi obiect de reglementare, existând propuneri cu acelaşi conţinut ale majorităţii articolelor.

Comisia pentru agricultură, silvicultură, industrie alimentară şi servicii specifice a hotărât examinarea acestor iniţiative legislative, luând ca bază a dezbaterilor proiectul de Lege privind producerea şi valorificarea legumelor, florilor şi plantelor ornamentale de seră, preluând ca amendamente unele texte din propunerea legislativă iniţiată de şapte deputaţi PSD.


La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi, avizul Comisiei pentru sănătate şi familie şi avizul Comisiei pentru buget, finanţe şi bănci.


Proiectul de lege are ca obiect de reglementare instituirea unor dispoziţii privind producerea şi valorificarea legumelor, florilor şi plantelor ornamentale de seră, în scopul eficientizării activităţii în acest domeniu prin diversificarea producţiei, retehnologizarea construcţiilor şi acordarea de sprijin financiar producătorilor agricoli.   

Proiectul de Lege privind producerea şi valorificarea legumelor, florilor şi plantelor ornamentale de seră face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnul  Gheorghe Predilă,  director general, doamna Elena Tatomir, director şi doamna Iulia Bosoancă, consilier  din cadrul Ministerului Agriculturii, Alimentaţiei şi Pădurilor. 

La lucrările comisiei au fost prezenţi  30 de deputaţi, din totalul de 32 de deputaţi, membri ai comisiei.

Raportul comisiei a fost adoptat  cu  unanimitate, în şedinţa din  27.05.2003.  

În urma dezbaterii, Comisia a  propus admiterea cu modificări şi completări a proiectului de lege, după cum rezultă din tabelul următor.

Amendamente admise

În urma dezbaterii, Comisia propune adoptarea proiectului de lege cu următoarele  amendamente: 

	Nr. crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Titlul legii

Lege

privind producerea şi valorificarea legumelor, florilor şi plantelor ornamentale de seră
	Nemodificat.
	

	2. 
	Capitolul I

Dispoziţii generale
	Nemodificat.
	

	3. 
	Art.1. – Prezenta lege stabileşte reglementări în domeniul producerii şi valorificării legumelor, florilor şi plantelor ornamentale de seră, denumite în cuprinsul prezentei legi „produse de seră”.
	Nemodificat.
	

	4. 
	Art.2. – Dezvoltarea durabilă a producţiei de legume, flori şi plante ornamentale de seră are în vedere funcţiile economice şi de protecţie a mediului, precum şi corelarea cu legislaţia în vigoare şi cu reglementările Uniunii Europene în domeniu.
	Nemodificat.
	

	5. 
	Art.3. – Producerea şi valorificarea produselor de seră au în vedere următoarele obiective:

a) dezvoltarea durabilă a exploataţiilor agricole;

b) ameliorarea condiţiilor de producţie şi profit ale producătorilor agricoli;

c) diversificarea producţiei, cantitativ şi calitativ, pentru asigurarea exigenţelor consumatorilor;

d) întărirea organizatorică a pieţelor produselor, în sensul repartizării echitabile a veniturilor între producători, procesatori şi comercianţi;

e) elaborarea strategiilor şi politicilor în domeniul producerii şi valorificării produselor de seră, în colaborare cu organizaţiile profesionale, interprofesionale şi autorităţile administraţiei publice centrale şi locale.  
	Art.3 se modifică:

    „Art.3. – Producerea şi valorificarea produselor de seră au în vedere următoarele obiective:

a) dezvoltarea durabilă a exploataţiilor agricole;

b) ameliorarea condiţiilor de producţie şi creşterea  profitului  producătorilor agricoli;

c) diversificarea producţiei, cantitativ şi calitativ, pentru satisfacerea exigenţelor consumatorilor;

d) întărirea organizatorică a pieţelor produselor, în sensul repartizării echitabile a veniturilor între producători, procesatori şi comercianţi;

e) elaborarea strategiilor şi politicilor în domeniul producerii şi valorificării produselor de seră, în colaborare cu organizaţiile profesionale, interprofesionale şi autorităţile administraţiei publice centrale şi locale”.  

Deputat Damian Brudaşcu – PRM

Deputat Ioan Bâldea – PRM 
	Pentru claritatea şi corectitudinea exprimării.

	6. 
	Art.4. – Organul de specialitate al administraţiei publice centrale, care asigură reglementarea şi implementarea strategiilor şi politicilor în domeniul produselor de seră, este Ministerul Agriculturii, Alimentaţiei şi Pădurilor.
	Nemodificat.
	

	7. 
	Art.5. – (1) În sensul prezentei legi, sera reprezintă o construcţie cu acoperişul de sticlă sau combinaţii din sticlă cu alte materiale transparente, în care se creează un climat artificial, corespunzător nivelului optim de creştere şi dezvoltare a plantelor pe întreaga perioadă de vegetaţie a acestora.

 (2) Anul de producţie în sere cuprinde unul sau două cicluri de producţie. 

 (3) Anul de producţie, durata ciclului de producţie şi criteriile de clasificare a serelor se stabilesc prin norme metodologice de aplicare a prezentei legi. 
	Nemodificat.
	

	8. 
	CAPITOLUL II

Producţia de legume, flori şi plante ornamentale de seră
	Nemodificat.
	

	9. 
	Art.6. – (1) În seră se cultivă: specii de legume, flori şi plante ornamentale, precum şi specii pentru producerea de seminţe şi material săditor.

 (2) În sere se admite folosirea în cultură a următoarelor categorii biologice de seminţe şi material săditor:

a) prebază;

b) bază;

c) certificată;

d) comercială.

(3) Prin seminţe şi material săditor se înţelege: seminţe, plante întregi – răsaduri – sau părţi din plante de legume, flori şi plante ornamentale destinate înfiinţării culturilor comerciale.

  (4) Atestarea calităţii şi termenii de valabilitate a seminţelor şi a materialului săditor, se fac în baza documentelor prevăzute de  legislaţia în vigoare.
	Art.6 se modifică: 

    „Art.6. – (1) În seră se cultivă: specii de legume, flori şi plante ornamentale, precum şi specii pentru producerea de seminţe şi material săditor.

 (2) În sere se admite folosirea în cultură a următoarelor categorii biologice de seminţe şi material săditor:

a) prebază;

b) bază;

c) certificată;

d) comercială;

e) hibridă.

(3) Prin seminţe şi material săditor se înţelege: seminţe, plante întregi – răsaduri – sau părţi din plante de legume, flori şi plante ornamentale destinate înfiinţării culturilor comerciale.

  (4) Atestarea calităţii şi termenii de valabilitate a seminţelor şi a materialului săditor, se realizează în baza documentelor prevăzute de  legislaţia în vigoare”.

Deputat  Ionel Adrian - PSD

Deputat  Mihai Nicolescu - PSD
	Pentru cuprinderea tuturor categoriilor biologice de seminţe.

Pentru o corectă exprimare. 

	10. 
	Art.7. – Legumele de seră au următoarele destinaţii:

a) pentru consum în stare proaspătă;

b) pentru prelucrare industrială.
	Art.7 se modifică:

    „Art.7. – Legumele de seră au următoarele destinaţii:

a) consum în stare proaspătă;

c) prelucrare industrială”.

Deputat Dorel Crăciun – PSD

Deputat Ioan Bâldea - PRM
	Pentru o corectă exprimare.

	11. 
	Art.8. – Serele pentru cultivarea legumelor, florilor şi plantelor ornamentale se pot amplasa în imediata vecinătate a centralelor care furnizează agent termic, urmărindu-se posibilitatea folosirii surselor de energie secundară şi recuperabilă pentru alimentarea cu agent termic a acestora.
	Nemodificat. 
	

	12. 
	Art.9. – (1) Terenul de sub sere are categoria de folosinţă arabil irigat.

  (2) Fac parte din categoria de folosinţă arabil şi suprafeţele ocupate în sere cu culturi hidroponice, aeroponice, parapete pentru răsaduri şi plante ornamentale, soluri minerale, biloane şi cotloane de cultură.
	Nemodificat.
	

	13. 
	Art.10. – Ministerul Agriculturii, Alimentaţiei şi Pădurilor împreună cu Ministerul Administraţiei Publice aprobă normele metodologice de realizare şi evidenţă a Cadastrului agricol pentru sere, în termen de 12 luni de la intrarea în vigoare a prezentei legi. 
	Art.10 se modifică:

   „Art.10. – Ministerul Agriculturii, Alimentaţiei şi Pădurilor şi  Ministerul Administraţiei Publice aprobă normele metodologice de realizare şi evidenţă a Cadastrului agricol pentru sere, în termen de 6 luni de la intrarea în vigoare a prezentei legi”. 

Deputat Damian Brudaşcu – PRM

Deputat Ioan Bâldea - PRM
	Pentru o exprimare gramaticală corectă.

Pentru urgentarea emiterii normelor.

	14. 
	Art.11. – (1) Pentru a beneficia de prevederile prezentei legi, producătorii agricoli, organizaţi în exploataţii agricole, vor declara suprafeţele de seră cultivate cu legume, flori, plante ornamentale, în anul de producţie, până la data de 31 ianuarie a fiecărui an, pentru ciclul I de producţie şi până la data de 31 august a fiecărui an, pentru ciclul II de producţie. 

  (2) Modelul declaraţiei prevăzute la alin.(1) se stabileşte prin normele metodologice de aplicare a prezentei legi. 
	Nemodificat. 
	

	15. 
	CAPITOLUL III

Condiţiile de securitate şi calitate pentru produsele de seră
	Nemodificat.
	

	16. 
	Art.12. – (1) Produsele de seră destinate consumului uman în stare proaspătă sau pentru procesare trebuie să se încadreze în prevederile standardelor de calitate armonizare cu cele din Uniunea Europeană, care dobândesc caracter de obligativitate. 

  (2) Producătorii şi comercianţii au obligaţia de a respecta prevederile standardelor de calitate pentru produsele de seră proaspete, destinate consumului uman, pe întreaga filieră de produs.

  (3) Se exceptează de la cerinţele de conformitate cu standardele de calitate următoarele:

a) produsele de seră livrate sau comercializate, de către producători, la centrele de colectare sau staţiile de pregătire, ambalare, marcare a produselor de seră pentru comercializare în stare proaspătă;

b) produsele de seră expediate către fabricile de prelucrare industrială a legumelor de seră;

c) produsele destinate consumului propriu.
	Art.12 se modifică:

  „Art.12. – (1) Produsele de seră destinate consumului în stare proaspătă sau pentru procesare trebuie să se încadreze în prevederile standardelor de calitate armonizate cu cele din Uniunea Europeană, care dobândesc caracter de obligativitate. 

  (2) Producătorii şi comercianţii au obligaţia de a respecta prevederile standardelor de calitate pentru produsele de seră proaspete, destinate consumului, pe întreaga filieră de produs.

  (3) Se exceptează de la cerinţele de conformitate cu standardele de calitate următoarele:

a) produsele de seră livrate sau comercializate, de către producători, la centrele de colectare sau staţiile de pregătire, ambalare, marcare a produselor de seră pentru comercializare în stare proaspătă;

b) produsele de seră expediate către fabricile de prelucrare industrială a legumelor de seră;

c) produsele destinate consumului propriu.

Deputat Tiberiu Sbârcea – PSD


	Produsele de seră au destinaţia numai pentru consumul uman.

	17. 
	Art.13. – (1) Legumele de seră în stare proaspătă, destinate comercializării pentru consum uman, se supun analizelor privind conţinutul de reziduuri de pesticide, azotaţi, arseniu, metale grele şi alte substanţe prevăzute de actele normative în vigoare. 

  (2) Determinarea conţinutului de reziduuri de pesticide, contaminanţi şi alte substanţe este obligatorie pentru producătorii de produse de seră şi se efectuează de laboratoare acreditate.

  (3) Eşantionarea şi procedurile de determinare a reziduurilor de pesticide şi contaminanţilor la legumele de seră se efectuează de laboratoarele acreditate, în condiţiile legii. 
	Nemodificat.
	

	18. 
	Art.14. – Se interzice livrarea sau comercializarea, în stare proaspătă sau procesată, a legumelor de seră care conţin reziduuri de pesticide, arseniu şi metale grele, azotaţi sau alte substanţe, care depăşesc nivelurile maxime admise, potrivit reglementărilor legale în vigoare.
	Nemodificat.
	

	19. 
	Art.15. – Agenţii economici pot înfiinţa laboratoare pentru certificarea conformităţii produselor de seră, cu condiţia acreditării acestora, în conformitate cu legislaţia în vigoare.
	Nemodificat.
	

	20. 
	Art.16. – (1) Legumele de seră destinate consumului uman în stare proaspătă circulă pe filiera de produs, însoţite de certificat de conformitate. 

  (2) Legumele de seră destinate prelucrării industriale vor fi însoţite de certificat de destinaţie industrială.

  (3) Modelul şi modul de utilizare pentru certificatul de conformitate şi certificatul de destinaţie industrială se stabilesc prin normele metodologice de aplicare a prezentei legi.
	Nemodificat.
	

	21. 
	Art.17. – (1) În vederea stabilirii conformităţii calităţii produselor de seră, pe filiera de produs, se înfiinţează Inspecţia de Stat pentru Controlul Tehnic în Producerea şi Valorificarea Legumelor şi Fructelor, denumită în continuare ISCTPVLF, organizată ca direcţie în cadrul Ministerului Agriculturii, Alimentaţiei şi Pădurilor, cu structuri care se aprobă prin ordin al ministrului agriculturii, alimentaţiei şi pădurilor, în cadrul direcţiilor generale pentru agricultură şi industrie alimentară judeţene şi a municipiului Bucureşti, cu încadrarea în cheltuielile de personal şi în număr maxim de posturi, aprobate. 

  (2) Atribuţiile principale ale ISCTPVLF sunt următoarele:

a) verifică aplicarea tehnologiilor de cultură;

b) efectuează la producătorii agricoli şi în pieţele en-gross, controlul privind sortarea, ambalarea, etichetarea, depozitarea produselor de seră, potrivit standardelor de calitate în vigoare;

c) verifică conformitatea produselor de seră cu standardele de calitate, pe filiera de produs;

d) controlează loturile de legume de seră, în stare proaspătă sau prelucrate industrial, destinate exportului sau provenite din import, privind condiţiile de securitate şi calitate a acestora;

e) verifică certificatul de conformitate şi certificatul de destinaţie industrială al legumelor de seră;

f) constată săvârşirea contravenţiilor şi aplică sancţiunile prevăzute de prezenta lege.
	Nemodificat.
	

	22. 
	CAPITOLUL IV

Mecanismele tehnice şi economice de piaţă
	Nemodificat. 
	

	23. 
	Art.18. – (1) Pentru piaţa produselor de seră se aplică instrumente şi mecanisme de reglementare prevăzute de actele normative în vigoare.

  (2) Măsurile au drept scop:

a) valorificarea întregii cantităţi de produse;

b) asigurarea continuităţii aprovizionării pieţelor cu legume, flori şi plante ornamentale.
	Art.18 se modifică:

   „Art.18. – (1) Pentru piaţa produselor de seră se aplică instrumente şi mecanisme de reglementare prevăzute de actele normative în vigoare.

  (2) Măsurile au drept scop:

a) valorificarea întregii cantităţi de produse;

b) asigurarea continuităţii aprovizionării pieţelor cu legume, flori şi plante ornamentale;

c) asigură protecţia produselor de seră autohtone”.

Deputat Ioan Bâldea - PRM
	Pentru a proteja, în vârfurile de producţie, produsele autohtone. 

	24. 
	Art.19. – (1) Se asigură sprijin financiar producătorilor agricoli care deţin sau administrează suprafeţele de seră cultivate cu legume, flori şi plante ornamentale în conformitate cu legislaţia în vigoare.

  (2) Condiţiile în care sprijinul financiar poate fi suspendat sau retras se stabilesc prin ordin comun al ministrului agriculturii, alimentaţiei şi pădurilor şi al ministrului finanţelor publice.

  (3) Modul de acordare a fondurilor şi surselor de finanţare se vor aproba, anual, prin hotărâre a Guvernului la propunerea Ministerului Agriculturii, Alimentaţiei şi Pădurilor. 
	Art.19 se modifică:

    „Art.19. – (1) Se asigură sprijin financiar producătorilor agricoli care deţin sau administrează suprafeţele de seră cultivate cu legume, flori şi plante ornamentale în conformitate cu legislaţia în vigoare.

  (2) Condiţiile în care sprijinul financiar poate fi suspendat sau retras se stabilesc prin ordin comun al ministrului agriculturii, alimentaţiei şi pădurilor şi al ministrului finanţelor publice.

  (3) Modul de acordare a fondurilor şi surselor de finanţare se va aproba, anual, prin hotărâre a Guvernului la propunerea Ministerului Agriculturii, Alimentaţiei şi Pădurilor”.

Deputat  Petre Posea - PSD
	Pentru o corectă exprimare.

	25. 
	Art.20. – Societăţile comerciale care deţin suprafeţe cu sere pot fi acreditate consumatori eligibili de gaze naturale, pe perioada anului de producţie, în conformitate cu prevederile legale în vigoare. 
	Art.20 se modifică:

   „Art.20. – Agenţii economici care deţin suprafeţe cu sere se acreditează în calitate de consumatori eligibili de gaze naturale, pe perioada anului de producţie, în conformitate cu prevederile legale în vigoare”. 

Deputat Ionel Adrian – PSD

Deputat Petre Posea - PSD
	Pentru a da posibilitatea tuturor proprietarilor de sere să fie acreditaţi în calitate de consumatori eligibili de gaz. 

	26. 
	Art.21. – Pentru protejarea construcţiilor de seră, în perioada noiembrie – martie, producătorii agricoli vor asigura condiţii corespunzătoare unei temperaturi de gardă de 9-100 C în seră. 
	Se elimină.

Deputat Dorel Crăciun - PSD

Deputat Ionel Adrian – PSD

Deputat Ion Bozgă – PSD 
	Text superfluu.

	27. 
	Art.22. – Produsele de seră şi cantităţile destinate comercializării, pentru care producătorii agricoli beneficiază de susţinere financiară de la bugetul de stat, se stabilesc prin hotărâre a Guvernului la propunerea Ministerului Agriculturii, Alimentaţiei şi Pădurilor.  
	Art.22 devine art.21 – nemodificat.
	Prin renumerotare. 

	28. 
	CAPITOLUL V

Sancţiuni
	Nemodificat.
	

	29. 
	Art.23. – Încălcarea prevederilor prezentei legi atrage răspunderea civilă sau contravenţională, după caz.
	Art.23 devine art.22 – nemodificat
	Prin renumerotare.

	30. 
	Art.24. – Constituie contravenţii următoarele fapte:

a) nerespectarea prevederilor art.6 alin.(2) şi ale art.12 alin.(1) şi alin.(2) se sancţionează cu amendă de la 10.000.000 lei la 15.000.000 lei;

b) nerespectarea prevederilor art.16 alin.(1) şi alin.(2) se sancţionează cu amendă de la 15.000.000 lei la 30.000.000 lei;

c) nerespectarea prevederilor art.13 se sancţionează cu amendă de la 30.000.000 lei la 50.000.000 lei;

d) nerespectarea prevederilor art.14 se sancţionează cu amendă de la 80.000.000 lei la 100.000.000 lei şi confiscarea produselor.
	Art.24 devine art.23 – nemodificat.
	Prin renumerotare.

	31. 
	Art.25. – (1) Constatarea contravenţiilor şi aplicarea sancţiunilor prevăzute la art.24, se fac de organele de control abilitate din cadrul Ministerului Agriculturii, Alimentaţiei şi Pădurilor.  

  (2) Contravenientul poate achita, în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzută la art.24, agentul constatator făcând menţiune despre această posibilitate în procesul-verbal. 
	Art.25 devine art.24 şi se modifică: 

   „Art.24. – Constatarea contravenţiilor şi aplicarea sancţiunilor prevăzute la art.24, se fac de organele de control abilitate din cadrul Ministerului Agriculturii, Alimentaţiei şi Pădurilor”. 

Deputat  Ion Bozgă – PSD

Deputat Dorel Crăciun - PSD
	Prin renumerotare.

Pentru a întări efectul legii.

	32. 
	Art.26. – Contravenţiilor prevăzute la art.24 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare. 
	Art.26 devine art.25 – nemodificat. 
	Prin renumerotare.

	33. 
	CAPITOLUL VI

Dispoziţii finale
	Nemodificat.
	

	34. 
	Art.27. – Ministerul Agriculturii, Alimentaţiei şi Pădurilor  asigură aplicarea politicilor şi strategiilor de dezvoltare a sectorului legumelor, florilor şi plantelor ornamentale de seră, prin colaborarea cu organizaţia interprofesională, urmărind:

a) aplicarea cercetării şi finalizarea ei practică;

b) asigurarea condiţiilor de studiu, experimentări şi expertize;

c) răspândirea cunoştinţelor prin demonstraţii, consultaţii, formare profesională şi informaţii de specialitate;

d) sprijin pentru iniţiativa locală;

e) adoptarea unui cadru legislativ armonizat cu cel din Uniunea Europeană.
	Art.27 devine art.26 – nemodificat.
	Prin renumerotare.

	35. 
	Art.28. – Condiţiile de producere şi valorificare a produselor de seră, normele de comercializare, precum şi alte măsuri se stabilesc prin norme metodologice de aplicare a prezentei legi, elaborate de Ministerul Agriculturii, Alimentaţiei şi Pădurilor  şi aprobate prin hotărâre a Guvernului, în termen de 90 de zile de la publicarea prezentei legi în Monitorul Oficial al României. 
	Art.28 devine art.27 şi se modifică:

    „Art.27. – Condiţiile de producere şi valorificare a produselor de seră, normele de comercializare, precum şi alte măsuri se stabilesc prin norme metodologice de aplicare a prezentei legi, elaborate de Ministerul Agriculturii, Alimentaţiei şi Pădurilor  şi aprobate prin hotărâre a Guvernului, în termen de 30 de zile de la intrarea în vigoare a prezentei legi”. 

Deputat  Marian Ianculescu - PSD
	Prin renumerotare.

Pentru respectarea normelor de tehnică legislativă.

	36. 
	Art.29. – Prezenta lege intră în vigoare la 90 de zile de la data publicării ei în Monitorul Oficial al României. 
	Art.29 devine art.28 – nemodificat. 
	Prin renumerotare.


II . Amendamente respinse


În cursul dezbaterii, Comisia  a respins următoarele amendamente: 

	Nr. crt.
	Text iniţial


	Amendament propus şi autorul acestuia
	Motivare 



	0
	1
	2
	3

	1. 
	Art.2. – Dezvoltarea durabilă a producţiei de legume, flori şi plante ornamentale de seră are în vedere funcţiile economice şi de protecţie a mediului, precum şi corelarea cu legislaţia în vigoare şi cu reglementările Uniunii Europene în domeniu.
	Se elimină.

Deputat Damian Brudaşcu – PRM
	1. Textul are un conţinut vag, teoretic. Reglementările Uniunii Europene nu vizează funcţiile economice.

2. Pentru orientarea actului normativ.

	2. 
	Art.6. - 

(4) Atestarea calităţii şi termenii de valabilitate a seminţelor şi a materialului săditor, se fac în baza documentelor prevăzute de  legislaţia în vigoare.
	Art.6. - 

(4) Atestarea calităţii şi a termenelor de valabilitate a seminţelor şi a materialului săditor, se fac în baza documentelor prevăzute de  legislaţia în vigoare.

Deputat Damian Brudaşcu - PRM
	1. Este vorba de termene de valabilitate, care sunt şi atestate.

2. Termenii de valabilitate a seminţelor nu se atestează.

	3. 
	Art.9. –   (1) Terenul de sub sere are categoria de folosinţă, arabil irigat.


	Art.9. – (1) Terenul de sub sere este arabil, în ceea ce priveşte categoria de folosinţă.

Deputat Damian Brudaşcu - PRM
	1. Exprimare mai clară, corectă gramatical.

2. Pentru o exprimare tehnică corectă.

SECRETAR,





Ioan BÂLDEA      







Victor NEAGU

Întocmit:   Consilier  Anton Păştinaru


        Expert  Florentin Oancea

